**A munkáltató bejelentési, bevallási kötelezettségei**

Bejelentési kötelezettség **saját munkavállaló** képzése esetén

A 2023. július 1-je előtt indult képzéseknél módosított munkaszerződés volt → nem volt bejelentési kötelezettség a 23T1041-es nyomtatványon. 2023. július 1. előtt a módosított munkaszerződésnél a jogcímkód: 020.

A 2023. július 1-jétől indult képzéseknél, ha a fennálló munkaszerződés mellé kötnek szakképzési munkaszerződést, akkor azonos munkáltatóval jön létre párhuzamos jogviszony:

* a fennálló munkaszerződés: 23T1041, ha csökken a munkaidő, **020**-as jogcímkód;
* a szakképzési munkaszerződés: a NAV T1041-es nyomtatványhoz készített útmutatójában **a szakképzési munkaszerződés új jogcímkódot kapott, amely 2023. július 1-jétől használható: 1131. A saját munkavállalók foglalkoztatásánál feltétlenül javasolt a visszamenőleges módosítás a párhuzamos jogviszonyok miatt.** A 2408-as bevallás M 8-as és 9-es lapjánaz alkalmazás minősége kód **120.**
* Az SZMSZ alapján kifizetett díjazásból **18,5% tb. járulékot** kell levonni.

A nyomtatványon nem kötelező feltüntetni a FEOR számot, de érdemes a szakmai gyakorlat későbbi igazolása miatt.